Congedi cun ina bara

Pensums

1. Remplazza mintgamai il plaid sutlingiau cun in’autra expressiun.
El va (serenda) cugl inspectur en stiva, nua ch’in um schai en venter pil plaun vi.
El ei vegnius assassinaus (mazzaus) entras in siet el dies.
Quel mira (contempla, observa) aunc inaga pli bein sil (il) miert e di detschartamein: „Aunc mai viu!“
Igl inspectur va plaunsiu (palandra) per la stanza entuorn.
El metta (tschenta, depona) puspei la rosa da teila ella vasa.
Logo stat giu (seplacca, semetta) en schanuglias sper la bara.
Logo leva sin peis (stat si, sesaulza, stat en pei, stat sin peis) e mira da quei dumandond sin signur Flarsel.

2. El text anflas ti duas fuormas dil gerundi. Enquera ellas!
midond, dumandond

3. Metta las suandontas construcziuns en tut ils temps!
Lu cuorel (currevel, sun currius, erel currius, vegnel a cuorer, vegnel ad esser currius) jeu beinspert tier la cabina da telefon per informar Vus.
El metta (metteva, ha mess, haveva mess, vegn a metter, vegn ad haver mess) la rosa da teila puspei ella vasa.
El ei (era, ei staus, era staus, vegn a star, vegn ad esser staus) en quella stanza.

4. Enquera ils sinonims
stradun (strada, via principala)
senza fraud (senza malart); anflar (cattar)
ponderar (studegiar, reflectar, patertgar, considerar, trer en consideraziun)
anetg (nunprevediu, nunspitgau); annual (mintg’onn, ad onn, per onn)
porscher (offerir)
castigiar (punir, turzegiar)
cunquei che (perquei che, damai che, essend che)

5. Specias da plaids
Vus(pron.) essas(verb) entrai(verb) en(part.) quella(pron.) stanza.(sub.)
Ha(verb) aunc(part.) enzatgi(pron.) ina(art.) clav(sub.) per(part.) quella (pron.) casa?(sub.)

Sligiaziun da „Congedi cun ina bara“:
L’ura sto esser vegnida tratga si dacuort, pertgei ella va. Il perpendechel ei en moviment e las peisas tratgas si tochen sum.